
Здравейте, имам два въпроса :  

1. Съгласно закона за труда една работна седмица по трудов договор не може да надвишава 48 часа . Но пише също , че по желание на работника би могло двата договора да надвишават 48 часа само с изрично съгласие на работника представено пред втория работодател. Въпроса ми е дали правилно съм разбрала и ако на първия трудов договор работя 6 дни по 8 часа ( 48ч. ), имам право да сключа втори трудов договор на 5 дни по 6 часа ( 30ч.) или повече ?  

2. Втория въпрос е , ако нямам право на втори трудов договор в случая описан горе , може ли да помоля втория работодател да бъда на граждански договор със същите 30 часа седмично или повече ?  

Благодаря Ви !


 

Два трудови договора или ТД + граждански
========================================

 

Много Ви благодаря ! Винаги отговаряте до края на деня , за което благодаря. Бъдете здрави , лека вечер и Бог да Ви благослови ! :)




Здравейте, Лилия Христова,


да, съгласно чл. 113, ал. 1, т. 2 КТ – работникът или служителят може да работи повече от 48 часа при негово изрично писмено съгласие, дадено на работодателя, при когото работи.  

Работникът или служителят може да сключва трудови договори и с други работодатели за извършване на работа извън установеното за него работно време по основното трудово правоотношение (външно съвместителство), освен ако не е уговорено друго в индивидуалния му трудов договор по основното му трудово правоотношение, като в този случай също може да работи повече от 48 часа и предоставя съгласие на този работодател.


Поздрави,  

адв. Николина Митова  

тел. 0898 303092


